Λαγκούβαρδος Μεσσηνίας

Ο ΛαγκούβαρδοςΔήμος Τριφυλίας > Δημοτική ενότητα Γαργαλιάνων > 1) Δ.Κ. Γαργαλιάνων: Λαγκούβαρδος , από την ιστοσελίδα: www.dimostrifylias.gr του Δήμου Τριφυλίας. (παλαιότερες ονομασίες: Λαγκουβάρδος, Κρυσταλλοπηγή) είναι παραθαλάσσιος οικισμός κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.

Ο ποταμός Λαγκούβαρδος (ή Λαγκουβάρδος, ενίοτε χειμαρρώδης), είναι αυτός που ξεχωρίζει τον οικισμό αυτόν, ο οποίος υπάγεται στην δημοτική κοινότητα Γαργαλιάνων, από τον αντίστοιχο, ομώνυμο (επίσημα υπάρχει μια μικρή διαφορά στον τονισμό) Λαγκουβάρδο, ο οποίος υπάγεται στην δημοτική κοινότητα Φιλιατρών, του ίδιου δήμου.1) Δ.Κ. Φιλιατρών: Λαγκούβαρδος ή Λαγκουβάρδος , από την ιστοσελίδα: www.dimostrifylias.gr του Δήμου Τριφυλίας.

Πολύ γνωστή και δημοφιλής, κυρίως στους κατοίκους της περιοχής, είναι η παραλία του οικισμού, γνωστή ως η Παραλία του Λαγκουβάρδου, η οποία εκτείνεται σε μήκος περίπου 2 χιλιομέτρων. Το ποτάμι του Λαγκουβάρδου, από το οποίο πήρε το όνομα της και η γνωστή παραλία, εκβάλλει στη βόρεια πλευρά της παραλίας, αφού πρώτα διασχίσει το δαιδαλώδες ομώνυμο φαράγγι του Λαγκουβάρδου, το οποίο είναι καταπράσινο από την πυκνή βλάστηση.Παραλίες > Ακτές Δημοτικής Ενότητας Γαργαλιάνων > Λαγκούβαρδος , από την ιστοσελίδα: www.dimostrifylias.gr του Δήμου Τριφυλίας.

 Τοποθεσία 
μικρογραφία|Κατεύθυνση εισόδου προς τον Λαγκούβαρδο από την οδό Γαργαλιάνων - Φιλιατρών.
Ο οικισμός βρίσκεται δυτικά των Γαργαλιάνων και βόρεια από τον Μάραθο, σε υψόμετρο 20 μέτρων από τη θάλασσα. Είναι πολύ κοντά στις ακτές του Ιονίου Πελάγους και βρίσκεται διαγώνια απέναντι από τη νήσο Πρώτη, ενώ σε κοντινή απόσταση βρίσκονται οι οικισμοί Λαγκουβάρδος προς τα βόρεια, Γεφυράκι προς τα νότια και Βατιάς προς τα ανατολικά. Η απόστασή του οικισμού από τους Γαργαλιάνους είναι περίπου 7,5 χιλιόμετρα και από τον Μάραθο περίπου 2,5 ως 3,5 χιλιόμετρα.

 Ιστορία 
Ο Λαγκούβαρδος είναι οικισμός, ο οποίος αναγνωρίστηκε το 1940Διοικητικές Μεταβολές Οικισμών > Λαγκούβαρδος (Μεσσηνίας), από την ιστοσελίδα: www.eetaa.gr (με επίσημη ονομασία τότε Λαγκουβάρδος και πληθυσμό 32 μόνιμων κατοίκων, σύμφωνα με την απογραφή του 1940Υπουργείον Εθνικής Οικονομίας, Γενική Στατιστική Υπηρεσία της Ελλάδος, "Πληθυσμός της Ελλάδος κατά την απογραφήν της 16 Οκτωβρίου 1940". (Πραγματικός πληθυσμός κατά νομούς, επαρχίας, δήμους, κοινότητας, πόλεις και χωρία), εκ του Εθνικού Τυπογραφείου, Εν Αθήναις 1950. Επίσης: "Πληθυσμός της Ελλάδος, κατά την Απογραφήν της 16 Οκτωβρίου 1940", σελ. 306.) και προσαρτήθηκε στην κοινότητα Γαργαλιάνων.16/10/1940. Το 1951 είχε 80 μόνιμους κατοίκους, με βάση την απογραφή του 1951,Εθνική Στατιστική Υπηρεσία της Ελλάδος, "Πληθυσμός της Ελλάδος κατά την Απογραφήν της 7ης Απριλίου 1951". (Πραγματικός πληθυσμός κατά νομούς, επαρχίας, δήμους, κοινότητας, πόλεις και χωρία), εκ του Εθνικού Τυπογραφείου, Εν Αθήναις 1955. Επίσης: "Πληθυσμός της Ελλάδος, κατά την Απογραφήν της 7ης Απριλίου 1951 ", σελ. 149. ενώ το 1956 μετονομάζεται σε Κρυσταλλοπηγή,ΦΕΚ 125Α - 21/05/1956. και μόλις 5 χρόνια μετά, το 1961, ο οικισμός καταργείται.19/03/1961. Το 201109/05/2011. αναγνωρίζεται εκ νέου και μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας.ΦΕΚ 87Α - 07/06/2010. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

 Κάτοικοι 
Ο οικισμός, με βάση την απογραφή του 2011, έχει 110 μόνιμους κατοίκους,"Απογραφή Πληθυσμού - Κατοικιών 2011. Μόνιμος Πληθυσμός ", Ελληνική Στατιστική Αρχή (ΕΛΣΤΑΤ). οι οποίοι απασχολούνται με τον τουρισμό και σε διάφορες αγροτικές εργασίες, καθώς στη περιοχή γύρω από τον οικισμό υπάρχουν, εκτός από ελαιώνες, διάφορες ποτιστικές καλλιέργειες και θερμοκήπια.

 Κτίρια και αξιοθέατα 
Ο οικισμός αποτελείται κυρίως από αγροικίες και εξοχικά και δεν διαθέτει κτίρια διαφόρων κοινωνικών δραστηριοτήτων ή εκκλησία, καθώς οι καθημερινές ανάγκες των κατοίκων εξυπηρετούνται συνήθως στους Γαργαλιάνους και τον Μάραθο. Αξιοθέατα για τον οικισμό εκτός από την παραλία της περιοχής, αποτελεί και η νήσος Πρώτη, την οποία έχει αντίκρυ, σε διαγώνια θέα. Στην περιοχή του οικισμού υπάρχουν επίσης τουριστικές εγκαταστάσεις με ενοικιαζόμενα δωμάτια-διαμερίσματα.

 Παραλία του Λαγκουβάρδου 
Σε απόσταση περίπου 3,5 ως 2,5 χιλιομέτρων, προς τα νότια, από τον οικισμό  βρίσκεται το λιμάνι και οι παραλίες του Μαράθου, ενώ σε απόσταση μερικών μέτρων προς τα δυτικά από τον οικισμό βρίσκεται η Παραλία του Λαγκουβάρδου, η οποία διαθέτει «χρυσή» αμμώδη παραλία, η οποία εκτείνεται σε μήκος περίπου 2 χιλιομέτρων και είναι φημισμένη, ως μια από τις συνηθισμένες επιλογές, για τους ενασχολούμενους του surf.Μεσσηνία > Παραλία Λαγκούβαρδος, από την ιστοσελίδα: greece.terrabook.com

 Φωτογραφίες 

 Δείτε επίσης 
 Γαργαλιάνοι
 Δήμος Τριφυλίας
 Διοικητική διαίρεση Περιφερειακής Ενότητας Μεσσηνίας
 Διοικητική διαίρεση νομού Μεσσηνίας
 πρώην Δήμος Γαργαλιάνων
 Λαγκουβάρδος

 Παραπομπές 

 Εξωτερικοί σύνδεσμοι 
 Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας